CELEX: C2004/156/16
Language: el
Date: 2004-06-12 00:00:00
Title: Υπόθεση C-191/04: Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας που ασκήθηκε στις 26 Απριλίου 2004

12.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/8
            
         Προσφυγή της Επιτροπής των Ευρωπαϊκών Κοινοτήτων κατά της Γαλλικής Δημοκρατίας που ασκήθηκε στις 26 Απριλίου 2004
   (Υπόθεση C-191/04)
   (2004/C 156/16)
   Η Επιτροπή των Ευρωπαϊκών Κοινοτήτων, εκπροσωπούμενη από τους A. Bordes και G. Valero Jordana, με τόπο επιδόσεων στο Λουξεμβούργο, άσκησε στις 26 Απριλίου 2004 ενώπιον του Δικαστηρίου των Ευρωπαϊκών Κοινοτήτων προσφυγή κατά της Γαλλικής Δημοκρατίας.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1.
            
            
               να διαπιστώσει ότι η Γαλλική Δημοκρατία, παραλείποντας να διαβιβάσει, εντός έξι μηνών από την υποβολή της σχετικής αιτήσεως της Επιτροπής στις 18 Δεκεμβρίου 2000, τις πληροφορίες που έπρεπε να είχαν συγκεντρώσει μέχρι τις 31 Δεκεμβρίου 1999 οι αρμόδιες αρχές ή τα κατάλληλα όργανα στο πλαίσιο της προβλεπόμενης από το άρθρο 15 της οδηγίας 91/271/ΕΟΚ (1) παρακολουθήσεως των απορρίψεων και της λάσπης αποβλήτων, όσον αφορά τους οικισμούς για τους οποίους ίσχυε η προθεσμία της 31ης Δεκεμβρίου 1998, παρέβη τις υποχρεώσεις που υπέχει από το άρθρο 15 παράγραφος 4, της εν λόγω οδηγίας·
            
         
               2.
            
            
               να καταδικάσει τη Γαλλική Δημοκρατία στα δικαστικά έξοδα.
            
         Λόγοι προσφυγής και κύρια επιχειρήματα
   Η Γαλλική Δημοκρατία παρέβη την υποχρέωσή της να κοινοποιήσει στην Επιτροπή τις πληροφορίες σχετικά με το στάδιο στο οποίο βρισκόταν στις 31 Δεκεμβρίου 1999 η παρακολούθηση των υδάτων των οικισμών για τους οποίους ίσχυε η πρώτη προθεσμία της οδηγίας, ήτοι για τους οικισμούς των οποίων ο συντελεστής κατοικήσεως («ΕΗ») υπερβαίνει τις 10 000 μονάδες και των οποίων τα ύδατα αποβάλλονται σε ζώνες υποδοχής υδάτων που χαρακτηρίζονται ως «ευαίσθητες ζώνες».
   
      (1)  Οδηγία 91/271 του Συμβουλίου, της 21ης Μαΐου 1991, για την επεξεργασία των αστικών λυμάτων (ΕΕ L 135 της 30.5.1991 σ. 40).